સોશ્યલ મીડિયા એવી જગ્યા છે, જ્યાં તમને કંઇ ને કંઇ અવનવું મળી આવે છે. હાલમાં સોશ્યલ મીડિયા પર એક અનોખો વીડિયો વાયરલ થઇ રહ્યો છે, જેમાં એક સિંહ, સિંહણ અને કૂતરાની લડાઇ જોવા મળી રહી છે. જી હા, સિંહણ અને સિંહણ તો ઠીક સામે એક સામાન્ય કૂતરો છે. તમને થશે કે, સિંહ કે સિંહણ સાથે કૂતરાનો વળી શું મુકાબલો? એમનું ચાલે તો તરત કૂતરને ફાડી ખાય, પરંતુ અહીં પરિસ્થિતિ જરા અલગ છે. એક સામાન્ય કૂતરાએ બે કદાવર જાનવરો સામે કઇ રીતે ઝીંક ઝીલી એ જોવું ખરેખર રસપ્રદ છે. કૂતરાના ગુસ્સા સામે બંને મહાકાય પ્રાણીઓ પીછેહઠ કરતા જોવા મળે છે.